Ordonanța Curții (Camera a șasea) din 14 aprilie 2021 (cerere de decizie preliminară formulată de Commissione tributaria provinciale di Parma - Italia) – Casa di Cura Città di Parma SpA/Agenzia delle Entrate
(Cauza C-573/20)1
[Trimitere preliminară – Articolul 53 alineatul (2) și articolul 99 din Regulamentul de procedură al Curții – Fiscalitate – Sistemul comun al taxei pe valoarea adăugată (TVA) – A șasea directivă 77/388/CEE – Articolul 17 alineatul (2) litera (a) – Persoană impozabilă mixtă – Prorata de deducere – Structuri sanitare publice sau private care desfășoară activități scutite – Reglementare națională care exclude deducerea TVA-ului aferent achiziționării de bunuri sau de servicii utilizate pentru aceste activități scutite]
Limba de procedură: italiana
Instanța de trimitere
Commissione tributaria provinciale di Parma
Părțile din procedura principală
Reclamantă: Casa di Cura Città di Parma SpA
Pârâtă: Agenzia delle Entrate
Dispozitivul
Articolul 17 alineatul (2) litera (a) din A șasea directivă 77/388/CEE a Consiliului din 17 mai 1977 privind armonizarea legislațiilor statelor membre referitoare la impozitele pe cifra de afaceri – sistemul comun al taxei pe valoarea adăugată: baza unitară de evaluare, trebuie interpretat în sensul că nu se opune unei reglementări naționale care nu permite deducerea taxei pe valoarea adăugată (TVA) achitată în amonte pentru achiziționarea de bunuri și de servicii utilizate pentru activități scutite și care prevede, prin urmare, ca dreptul de deducere a TVA-ului al unei persoane impozabile mixte să fie calculat pe baza unei prorate corespunzătoare raportului dintre cuantumul operațiunilor care dau dreptul la deducere și cuantumul total al operațiunilor efectuate în anul respectiv, inclusiv prestațiile medico-sanitare scutite.
____________
1     JO C 35, 1.2.2021.